ສານນໍເວ ພົບວ່າ ນາຍ Breivik ບໍ່ໄດ້ເສຍຈິດ
ສານນໍເວ ພົບເຫັນວ່າ ມືປືນສັງຫານໝູ່ 77 ຄົນ ທີ່ຍອມຮັບສາລະພາບຜິດ ບໍ່ໄດ້ເສຍຈິດ ແລະຜູ້ກ່ຽວຕ້ອງໄດ້ເຂົ້າຄຸກ
ສານແຫ່ງນຶ່ງຂອງນໍເວ ພົບເຫັນວ່າ ນາຍ Anders Behring Breivik ມືປືນສັງຫານໝູ່ທີ່ຍອມຮັບສາລະພາບຜິດນັ້ນບໍ່ໄດ້ ເສຍຈິດ ໃນການໂຈມຕີສອງຄັ້ງຊ້ອນ ເມື່ອເດືອນກໍລະກົດປີ ກາຍ ທີ່ເຮັດໃຫ້ມີຜູ້ເສຍຊີວິດ 77 ຄົນ ການຕັດສິນໃຈວັນສຸກມື້ນີ້ ແມ່ນໝາຍຄວາມວ່າ ນາຍ Brei- vik ຈະຕ້ອງໄດ້ເຂົ້າຄຸກ 21 ປີ ຊຶ່ງເປັນໂທດ ທີ່ອາດມີການຕໍ່ ອາຍຸອອກໄປຕື່ມອີກ ຕາບໃດທີ່ຍັງເຫັນວ່າຜູ້ກ່ຽວເປັນອັນຕະ ລາຍ ການຟ້ອງຮ້ອງດຳເນີນຄະດີຢາກໃຫ້ຕັດສິນນາຍ Brei- vik ເປັນຄົນເສຍຈິດ ເພື່ອວ່າ ຈະໄດ້ສົ່ງລາວ ໄປເຂົ້າໂຮງໝໍ ໂຣກຈິດ ນາຍ Breivik ໄດ້ຮັບສາລະພາບ ກ່ຽວກັບການສັງຫານ ທີ່ ເກີດຂຶ້ນໃນລະຫວ່າງການວາງ ລະເບີດ ແລະການຍິງແບບບໍ່ເລືອກໜ້າທີ່ຕຶກໂຮງການ ລັດຖະບານແຫ່ງນຶ່ງ ໃນນະຄອນຫຼວງອົສໂລແລະທີ່ຄ້າຍໂຮມຊຸມທາງການເມືອງຂອງ ພວກຊາວໜຸ່ມ ລາວໄດ້ຮັບການຊັ່ງຊາຕີລາຄາທາງ ດ້ານຈິດຕະວິທະຍາສອງຄັ້ງ ຊຶ່ງ ຈຸນຶ່ງ ລົງຄວາມເຫັນວ່າ ມີຈິດໃຈໄຮ້ຄວາມສາມາດ ແລະອີກຈຸນຶ່ງລົງຄວາມເຫັນວ່າ ບໍ່ ໄດ້ເສຍຈິດ ທະນາຍຄວາມທີ່ຕໍ່ສູ້ຄະດີໃຫ້ນາຍ Breivik ເວົ້າວ່າ ລູກຄວາມຂອງລາວຈະບໍ່ຂໍອຸທອນ ຕໍ່ການຕັດສິນໂທດຈຳຄຸກ